Tohtori Outo
Tohtori Outo muissa medioissa > Marvel Cinematic Universe

Tohtori Outo esiintyy Marvel Cinematic Universessa, näyttelijänään Benedict Cumberbatch. Jasper Sitwell mainitsi hänet nimeltään vuonna 2014 Captain America: The Return of the First Avenger, mutta hahmo teki ensiesiintymisensä vasta vuonna 2016 elokuvassa Doctor Strange. Cumberbatch palasi lyhyesti rooliinsa elokuvassa Thor: Ragnarök (2017) ja esiintyi myös elokuvissa Avengers: Infinity War (2018), Avengers: Endgame (2019), Spider-Man: No Way Home (2021) ja Doctor Strange in the Multiverse of Madness (2022).
Vaihtoehtoinen versio Stephen Strangestä esiintyi Disney+-animaatiosarjassa What If...? (2021–2024).
Hän teki ensiesiintymisensä ensimmäisellä tuotantokaudella, jaksossa ”Mitä jos... Tohtori Outo menettäisi käsiensä sijaan sydämensä?”. Hän menetti auto-onnettomuudessa käsiensä sijaan rakastettunsa Christine Palmerin. Hän yritti Aikakivellä muuttaa historiaa, mutta epäonnistui jatkuvasti. Hän päätyy Cagliotsron kirjastoon, missä hän vuosisatojen ajan lukee kirjoja ja sulauttaa muiden ulottuvuuksien olentoja itseensä, tullen Strange Supremeksi. Strange Supreme herättää Palmerin henkiin, mutta samalla hänen universuminsa romahtaa, jättäen katuvaisen Strange Supremen yksin. Jakson ”Mitä jos... Ultron olisi voittanut?” lopussa Seuraaja pyytää häneltä apua kaikki kuusi Ikuisuuskiveä haltuunsa saaneen Ultronin variantin pysäyttämiseksi. Kauden päätösjaksossa ”Mitä jos... Seuraaja rikkoisi valansa?”, Seuraaja ja Strange Supreme kokoavat avukseen ryhmän nimeltä Multiversumin Vartijat. Tehtävän jälkeen, hän päättää vahtia ulottuvuuslukkoon vangittuja Kuningas Killmongeria ja Arnim Zolaa, jotka Ultronin kukistuttua halusivat Ikuisuuskivet itselleen.
Toisella tuotantokaudella, Strange Supreme matkusti jakson ”Mitä jos… Kahhori muokkaisi maailman uusiksi?” lopussa toiseen universumiin tapaamaan Tesseraktin voimat saanutta mohawkia nimeltä Kahhori. Ja jakson ”Mitä jos… Kostajat kokoontuisivat vuonna 1602?” hän tapaa vuoteen 1602 sijoittuvaan universumissa Multiversumin Vartijoihin kuuluneen Kapteeni Carterin. Kauden päätösjaksossa ”Mitä jos… Strange Supreme puuttuisi asioihin?”, hän toi Carterin Sanctum Infinitumiin, jossa hän valehteli etsivänsä ”universumintappajia”. Mutta myöhemmin paljastui, että ”universumintappajat”, mukaan lukien Kahhori, olivatkin oikeasti variantteja, jotka Strange aikoi uhrata multiversaaliseen ahjoon tuhoutuneen universuminsa elvyttämiseksi. Carter ja Kahhori kuitenkin päihittävät Strangen, ja kehottavat häntä pääsemään yli demonisesta minästään. Lopulta Strange uhraa itsensä ahjolle, ja hänen universuminsa palautuu, mutta hän itse ei koskaan syntynyt siinä.
Kolmannen kauden ja koko sarjan päätösjaksossa ”Mitä jos… Mitä jos?”, kun Seuraaja oli joutunut kolmen muun Seuraajan järjestämään oikeudenkäyntiin valansa rikkomisesta, paljastui, että Seuraaja itse oli antanut Strange Supremelle universuminsa elvyttämiseen tarvittavaa tietoa. Lisäksi paljastui, että vaikka Strange oli kuollut, hänen sielunsa itse ohjasi hänen uuden universuminsa jokaista atomia. Kun Carter oli uhrannut itsensä siirtääkseen Seuraajat, Kahhorin, Byrdie Ankan ja Stormin Strangen uuteen universumiin, Strange auttoi heitä tekemällä muista Seuraajista voimattomia.
Elokuvassa Doctor Strange in the Multiverse of Madness esiintyy kolme muuta Strangen varianttia: Puolustaja Strange (engl. Defender Strange ), Ylin Strange (engl. Supreme Strange ) ja Synkeä Strange (engl. Sinister Strange ).
Puolustaja Strange oli kotoisin Maasta-617. Hän yritti aluksi etsiä Vishantin Kirjaa estääkseen Wanda Maximoffin manipuloimia demoneita saamasta America Chavezin teleportaatiovoimia. Kun kirjan saaminen epäonnistui, Puolustaja Strange yritti vaihtoehtoisena ratkaisuna tappaa Chavezin, mutta yksi demoneista tappoi hänet ennen sitä. Hänestä tuli myöhemmin Kuollut Strange (engl. Dead Strange), kun Maan-616 (eli pyhän aikajanan) Strange ohjaili myöhemmin hänen ruumistaan Darkholdista opitulla ”unikävelyloitsulla” pelastaakseen Wongin ja Chavezin.
Ylin Strange oli kotoisin Maasta-838, jossa hän oli ylin velho sekä Illuminatin perustaja. Hän oli kuitenkin käyttänyt Darkholdin avulla unissakävelyloitsua löytääkseen multiversumista keinon Thanoksen voittamiseksi ja aiheuttanut ”inkursion”, jossa yksi universumi tuhoutui törmätessään toiseen. Myöhemmin hän ja Illuminatin jäsenet olivat kukistaneet Thanoksen Vishantin kirjalla, ja rangaistuksena inkursion aiheuttamisesta muut Illuminatin jäsenet olivat tappaneet Ylimmän Strangen. Ylimmän Strangen tekojen vuoksi useimmat Illuminatin jäsenet, varsinkin Strangen korvaaja Karl Mordo, pitivät kaikkien universumeiden variantteja Strangestä aivan yhtä vaarallisina multiversumin turvallisuudelle.
Synkeä Strange oli variantti, joka yritti Darkholdin avulla löytää universumin, jossa voisi olla yhdessä Palmerin kanssa. Kun hän ei löytänyt sitä, hän alkoi tappaa muiden universumeiden variantteja Strangestä estääkseen näitä olemasta onnellisia, aiheuttaen kuitenkin samalla inkursion omassa universumissaan. Kun America Chavez lähetti Maan-616 Strangen sekä Maan-838 Palmerin tähän universumiin Wanda Maximoffin pakottamana, Synkeä Strange kohtasi heidät, mutta Maan-616 Strange voitti hänet taistelussa ja Synkeä Strange kuolee Sanctum Sanctorumin porttien lävistäessä hänet.